**PRAKTISK INFORMASJON OM GJENNOMFØRING OG SMITTEVERN UNDER BESØK PÅ STAVANGER MUSEUM**

Følgende tilbud vil bli gitt til en gruppestørrelse på 20stk, ved besøk av mindre gruppestørrelse vil vi gjøre justeringer:

* Vi deler de besøkende i fire grupper.
* Gruppe 1 og 2 blir med inn på muséet, mens gruppe 3 og 4 forblir ute i lekeparken.
* Gruppe 1 og 2 får med seg hver sin lærer, mens gruppe 3 og 4 forblir ute i lekeparken med en lærer.
* Gruppe 1 og 2 blir fordelt på natur- og kulturhistorisk opplegg. Hvert opplegg varer i 30min, for deretter å rotere seg imellom.
* Etter å ha vært med på begge oppleggene, bytter gruppe 1 og 2 plass med gruppe 3 og 4.
* Total varighet for opplegget 2t 30min (inkludert slingringsmonn)

For at avstand mellom elever på 1m, og mellom besøkende og pedagog på 2m skal kunne overholdes kan ikke gruppestørrelsen på hver omvisning overstige 5stk + 1 voksen.

**Tidspunkt for undervisningstilbud:** Undervisningstilbudet kan bookes hver ukedag (unntatt mandager) mellom kl. 9-13, dette for å gi mulighet for rengjøring innenfor arbeidstiden. Slingringsmonnet på tidspunkt blir satt opp med hva som passer best for pedagoger både på museet og skoler/barnehage.

**Forhåndsregler ved besøk**: Er du syk eller litt pjusk, hold deg hjemme. Host i albuekroken, hold avstand på minst 1 m til hverandre, 2m til museumspedagogen. Vask deg ofte på hendene, eller bruk håndsprit. Museet har håndsprit tilgjengelig.

**Evt. avlysning fra museet:** Undervisningstilbudet vil kunne bli avlyst på kort frist fra museet sin side, da det er strenge smittehensyn i disse tider. Føler en av pedagogene seg pjuske, vil vi avlyse tilbudet, det er derfor spesielt viktig at dere oppgir telefonnummeret til de som skal følge elevene, for å sikre god kommunikasjon med rett kontaktperson.

**Toaletter:** De gruppene som er innendørs vil ha tilgang på toaletter. I perioden det foregår undervisning innendørs er ikke gruppen utenfor sikret tilgang til toaletter. Dette på grunn av museet egentlig er stengt, og tilgang på personale er begrenset i denne perioden. Lærere som er med innendørs kan evt. kontaktes ved behov gjennom medbragte mobiltelefoner.

**Bestillingsfrist:** Vi ber dere bestille senest 2 dager i forveien, grunnet intern logistikk.